*****

ΚΑΝΟΝΙΣΜΟΣ (ΕΟΚ) αριθ. 3848/86 ΤΗΣ ΕΠΙΤΡΟΠΗΣ

της 17ης Δεκεμβρίου 1986

που τροποποιεί τον κανονισμό (ΕΟΚ) αριθ. 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα ΧΧΙΙ της πράξης προσχώρησης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 2297/86 (2), και ιδίως το άρθρο 7 παράγραφος 1,

τον κανονισμό (ΕΟΚ) αριθ. 3792/85 του Συμβουλίου 20ής Δεκεμβρίου 1985 που καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (3), και ιδίως το άρθρο 5 παράγραφος 1,

Εκτιμώντας:

ότι ο κανονισμός (ΕΟΚ) αριθ. 574/86 της Επιτροπής (4) καθόρισε τους γενικούς τρόπους εφαρμογής του συμπληρωματικού μηχανισμού στις συναλλαγές·

ότι ο κανονισμός (ΕΟΚ) αριθ. 643/86 της Επιτροπής της 28ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα ΧΧΙΙ της πράξης προσχώρησης (5) όπως τροποποιήθηκε από τον κανονισμό (ΕΟΚ) αριθ. 2120/86 της Επιτροπής (6) καθόρισε κυρίως τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για ορισμένα προϊόντα της ανθοκομίας που υπάγονται στις δασμολογικές κλάσεις 06.02, 06.03 και 06.04 του κοινού δασμολογίου για την περίοδο από την 1η Μαρτίου έως τις 31 Δεκεμβρίου 1986·

ότι τα ανώτατα ενδεικτικά όρια, σύμφωνα με το άρθρο 251 παράγραφος 2 της πράξης προσχώρησης, πρέπει να περιέχουν μια ορισμένη προοδευτικότητα σε σχέση με τα παραδοσιακά ρεύματα συναλλαγών, εις τρόπον ώστε, να εξασφαλίσουν ένα εναρμονισμένο και σταδιακό άνοιγμα της αγοράς· ότι για το σκοπό αυτό θα πρέπει για το έτος 1987 να αυξηθούν τα ανώτατα ενδεικτικά όρια κατά 20 % για τα διακοσμητικά φυτά, τα τριαντάφυλλα, τα γαρύφαλα, τον Asparagus Plumosus και κατά 40 % για τις τριανταφυλλιές·

ότι, λαμβάνοντας υπόψη την πείρα που αποκτήθηκε κατά την διάρκεια του πρώτου έτους εφαρμογής του καθεστώτος αυτού, θα πρέπει, προκειμένου να εξασφαλισθεί η σταθερότητα της πορτογαλικής αγοράς να προβλεφθεί μια εποχιακή κατανομή των ανωτάτων ορίων για ορισμένα από τα προϊόντα αυτά και να προβλεφθεί η προσαρμογή τους στις εποχιακές διακυμάνσεις της πορτογαλικής παραγωγής·

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Ζωντανών Φυτών και Προϊόντων Ανθοκομίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 643/86 τροποποιείται ως εξής:

1. Στο άρθρο 1 το κείμενο της παραγράφου 1 αντικαθίσταται από το ακόλουθο κείμενο:

«1. Τα ανώτατα ενδεικτικά όρια που προβλέπονται στο άρθρο 251 παράγραφος 1 της πράξης προσχώρησης καθορίζονται στο παράρτημα για την περίοδο από 1ης Ιανουαρίου έως τις 31 Δεκεμβρίου 1987.»

2. Στο άρθρο 1 του κειμένου της παραγράφου 3 αντικαθίσταται από το ακόλουθο κείμενο:

«3. Για τα τριαντάφυλλα και τα γαρύφαλα της διακρίσεως ex 06.03 Α και τα καλλωπιστικά φυτά της διακρίσεως ex 06.02 Δ (κωδικοί ΝΙΜΕΧΕ 06.02-96 και 06.02-99 του κοινού δασμολογίου, τα ανώτατα όρια κατανέμονται με τον τρόπο που αναφέρεται στο παράρτημα.»

3. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 55 της 1. 3. 1968, σ. 106.

(2) ΕΕ αριθ. L 201 της 24. 7. 1986, σ. 3.

(3) ΕΕ αριθ. L 367 της 31. 12. 1985, σ. 7.

(4) ΕΕ αριθ. L 57 της 1. 3. 1986, σ. 1.

(5) ΕΕ αριθ. L 60 της 1. 3. 1986, σ. 39.

(6) ΕΕ αριθ. L185 της 8. 7. 1986, σ. 8.

ΠΑΡΑΡΤΗΜΑ

«ΠΑΡΑΡΤΗΜΑ

Ανώτατα ενδεικτικά όρια που προβλέπονται στο άρθρο 251 παράγραφος 1 τρίτο εδάφιο της πράξης προσχώρησης που ισχύουν από 1ης Ιανουαρίου έως τις 31 Δεκεμβρίου 1987

1.2.3,4 // // // // Κλάση

του κοινού

δασμολογίου

// Περιγραφή εμπορευμάτων

// Ανώτατο ενδεικτικό όριο

// 1.2.3.4 // // // σε τεμάχια // σε τόνους // // // // // 06.02 // Άλλα φυτά και ζωντανές ρίζες, στα οποία περιλαμβάνονται και τα μοσχεύματα και τα μπόλια: // // // // ex Δ. Άλλα: // // // // - Τριανταφυλλιές (1) // 225 580 // // // - Καλλωπιστικά φυτά (2): // // // // Ανώτατο όριο // // 366,6 // // εκ του οποίου: // // // // Από 1ης Ιουλίου έως τις 31 Δεκεμβρίου // // 183,3 // 06.03 // Άνθη και μπουμπούκια ανθέων, κομμένα για ανθοδέσμες ή διακοσμήσεις, νωπά, αποξεραμμένα, λευκασμένα, βαμμένα, διαβρεγμένα ή αλλιώς παρασκευασμένα: // // // // Α. Νωπά: // // // // Ολικό ανώτατο όριο // // // // - Τριαντάφυλλα // 325 800 // // // - Γαρίφαλα // 3 661 200 // // // εκ του οποίου: // // // // ex I. Από 1η Ιουνίου έως τις 31 Οκτωβρίου // // // // - Τριαντάφυλλα // 117 000 // // // - Γαρίφαλα // 1 220 000 // // 06.04 // Φυλλώματα, φύλλα, κλαδιά και άλλα μέρη φυτών, πρασινάδες, βρύα και λειχήνες, για ανθοδέσμες ή διακοσμήσεις νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα, με εξαίρεση τα άνθη και μπουμπούκια της κλάσης 06.03: // // // // ex Β. Άλλα: // // // // - Σπαράγγι (Asparagus Plumosus) // // 1,1 // // // //

(1) Για τον κώδικα ΝΙΜΕΧΕ 06.02-68.

(2) Για τους κώδικες ΝΙΜΕΧΕ 06.02-96 και 06.02-99.»